**Saistošo noteikumu Nr.2023/\_\_\_\_\_ "Par būvju uzturēšanu Dienvidkurzemes novadā"  
paskaidrojuma raksts**

|  |  |
| --- | --- |
| Paskaidrojuma raksta sadaļa | Norādāmā informācija |
| 1. Mērķis un nepieciešamības pamatojums | 1.1. Saistošo noteikumu izdošanas mērķis - noteikt Dienvidkurzemes novadā vienotu kārtību kā uzturamas novadā esošās būves, lai tās nedegradē vidi un atbilstu pilsētvides ainavas vai ainaviski vērtīgas teritorijas prasībām.  1.2. Atbilstoši Administratīvo teritoriju un apdzīvoto vietu likuma Pārejas noteikumu 17. punktam 2021. gada pašvaldību vēlēšanās ievēlētā novada dome izvērtē bijušo novadu veidojošo bijušo pašvaldību pieņemtos saistošos noteikumus un pieņem jaunus novada saistošos noteikumus.  1.3. Pašvaldību likuma 44. panta pirmā daļa nosaka pašvaldības kompetenci izdot saistošos noteikumus atbilstoši likumā vai Ministru kabineta noteikumos ietvertam pilnvarojumam.  1.4. Ministru kabineta 2014.gada 19.augusta noteikumu Nr.500 “Vispārīgie būvnoteikumi”158.2.apakšpunkts paredz, ka pašvaldības dome saistošajos noteikumos nosaka būvju uzturēšanas prasības, lai būves fasādes un citu konstrukciju stāvoklis un ārējais izskats atbilstu pilsētvides ainavas vai ainaviski vērtīgas teritorijas prasībām (būve nedegradē vidi vai nebojā ainavu).  1.5. Lēmumus par bīstamu, vidi degradējošu un apkārtējo ainavu bojājošu būvju statusa noteikšanu, būvju sakārtošanu vai nojaukšanu, pieņem, un to izpildes kontroli nodrošina, Būvvalde. Būvvalde minētos lēmumus pieņem , vadoties no būvniecību un būvju ekspluatāciju regulējošajiem normatīvajiem aktiem, Administratīvā procesa likuma noteiktajā kārtībā. Taču, lai kādu būvi klasificētu par vidi degradējošu un apkārtējo ainavu bojājošu, ir nepieciešams saistošajos noteikumos noteikt kritērijus, kas raksturo šādu statusu. |
| 2. Fiskālā ietekme uz pašvaldības budžetu | 2.1. Netiek prognozēta būtiska finansiāla ietekme uz pašvaldības budžetu. |
| 3. Sociālā ietekme, ietekme uz vidi, iedzīvotāju veselību, uzņēmējdarbības vidi pašvaldības teritorijā, kā arī plānotā regulējuma ietekme uz konkurenci | 3.1. Saistošo noteikumu īstenošana nodrošinās sabiedrības intereses dzīvot drošā un sakoptā vidē, kas labvēlīgi var ietekmēt cilvēku veselību un dzīves kvalitāti.  3.2. Saistošajiem noteikumiem nav būtiskas ietekmes uz uzņēmējdarbības vidi pašvaldībā, kā arī konkurenci. |
| 4. Ietekme uz administratīvajām procedūrām un to izmaksām | 4 .1. Saistošo noteikumu piemērošanas jautājumos persona var vērsties Dienvidkurzemes novada domē adrese: Lielā iela 76, Grobiņa, Dienvidkurzemes novads, LV-3430, vai rakstot elektroniskā pasta adresi: [pasts@dkn.lv](mailto:pasts@dkn.lv), un Dienvidkurzemes pašvaldības iestādē “Dienvidkurzemes novada Būvvalde”.  4.2. Nav paredzama būtiska ietekme uz administratīvo procedūru izmaksām. |
| 5. Ietekme uz pašvaldības funkcijām un cilvēkresursiem | 5.1. Saistošie noteikumi izstrādāti pamatojoties uz Pašvaldību likuma 4. panta pirmās daļas 2. punktu, nosakot kārtību būvju uzturēšanai.  5.2. Saistošo noteikumu izpildes nodrošināšanai nav nepieciešams veidot jaunas pašvaldības institūcijas, darba vietas vai paplašināt esošo institūciju kompetenci. |
| 6. Informācija par izpildes nodrošināšanu | Saistošo noteikumu izpildi nodrošina Dienvidkurzemes novada pašvaldības iestāde “Dienvidkurzemes novada Būvvalde. |
| 7. Prasību un izmaksu samērīgums pret ieguvumiem, ko sniedz mērķa sasniegšana | Saistošie noteikumi ir piemēroti iecerētā mērķa sasniegšanas nodrošināšanai un paredz tikai to, kas ir vajadzīgs minētā mērķa sasniegšanai. |
| 8. Izstrādes gaitā veiktās konsultācijas ar privātpersonām un institūcijām | 8.1. Saistošo noteikumu projektu izstrādājusi Dienvidkurzemes novada Būvvalde.  8.2. Atbilstoši Pašvaldību likuma 46.panta trešajai daļai, lai informētu sabiedrību par projektu un dotu iespēju izteikt viedokli, saistošo noteikumu projekts tika publicēts Dienvidkurzemes novada pašvaldības mājaslapā www.dkn.lv zem sadaļas Normatīvie akti. Saistošo noteikumu projekts tika publicēts laikā no 27.novembra līdz 11.decembrim |

Domes priekšsēdētājs Aivars Priedols